Landsbyordning i [adresse] 
Sagsfremstilling 
167.     Landsbyordning i [adresse] - Åbent 
  
  
SAGENS INDHOLD 
Børne- og skoleudvalget sendte 5. maj 2014 ’Forslag om etablering af landsbyordning i [adresse] i høring blandt 
forældrebestyrelse, skolebestyrelse, LMU, SMU og faglige organisationer med høringsfrist 21. august 2014.  
  
Der er afgivet 12 høringssvar – herunder høringssvar fra to borgere. Opsamlingen på høringssvarene er vedlagt som 
bilag. Børn og Skole har i opsamlingen givet bemærkninger til høringssvarene og afledt heraf beskrevet 
ændringsforslag til beskrivelsen af etablering af en landsbyordning i [adresse]. 
  
Vedlagt notat ’Forslag om etablering af landsbyordning i [adresse] - efter endt høring’ er tilrettet med de 
ændringsforslag, som Børn og Skole foreslår på baggrund af de indkomne høringssvar. Derudover er notatet rettet i 
forlængelse af ny bekendtgørelse af Lov om folkeskolen, som Undervisningsministeriet har udsendt 20. juni 2014. 
Den nye bekendtgørelse angiver nye regler for arbejdet i den fælles bestyrelse i en landsbyordning. Den nye 
bekendtgørelse fastlægger blandt andet nye krav til afgørelse af spørgsmål, som alene vedrører dele af 
landsbyordningen (dagtilbud eller skole). Reglerne i den nye bekendtgørelse er indarbejdet i notatet.  
  
De enkelte høringssvar kan se i bilaget ’høringssvar’. 
  
VURDERING 
Høringssvarerne giver ikke et entydigt svar fra bestyrelser, MED udvalg m.fl. i forhold til forslaget om etablering af en 
landsbyordning i [adresse] 1. januar 2015: 
  
· Skolebestyrelsen for Lilleåskolen er positiv overfor forslaget til landsbyordning.  
· Områdebestyrelse Østervang er generelt positiv, men ser det som forudsætning for en vellykket landsbyordning, at 
både det lærerfaglige og pædagogfaglige er repræsenteret i ledelsen, at dagplejen bliver en del af 
landsbyordningen samt, at beslutningen om en landsbyordning udskydes et år.  
· MED-udvalgene ved dagpleje, dagtilbud og skole er generelt forbeholdne eller imod forslaget om landsbyordning, 
idet de mener, at et tæt forpligtende samarbejde mellem dagpleje, børnehave og skole kan videreudvikles og 
styrkes uden ændring i ledelsesstrukturen.  
· De to faglige organisationer, BUPL Østjylland og Favrskov Lærerforening, er begge forbeholdne overfor den 
 
Byråd 
23. september 2014 
Sagsnr. 710-2014-
21010 
Dok.nr. 710-2014-
210952 
Sagsbehandler 
DPHNED 
  
Tidl. politisk behandling 
BS-U, 05.05.14, pkt. 26 
Forventet sagsgang 
BS-U, ØK, BY 
Lovgrundlag 
Bekendtgørelse om lov om folkeskolen 
foreslåede ledelsesstruktur. BUPL mener, at den foreslåede struktur er i strid med gældende overenskomster. 
  
På baggrund af høringssvarene foreslår Børne- og skoledirektøren, at Byrådet vælger mellem to alternativer:  
  
· Etablering af en landsbyordning i [adresse] 1. januar 2015 med deltagelse af børnehave og skole – altså uden 
dagplejen. Landsbyordningen evalueres ultimo 2016. 
  
eller  
  
· Fortsættelse af det nuværende samarbejde mellem dagpleje, børnehave og skole. Samarbejdet evalueres ultimo 
2015. 
  
Hvis Byrådet ønsker at etablere en landsbyordning, anbefaler Børn og Skole, at dagplejen ikke fra starten indgår i 
ordningen. I stedet kan dagplejen som hidtil indgå i samarbejdet omkring Ny Nordisk Skole i [adresse] og et tættere 
samarbejde med landsbyordningen. Hvis det senere viser sig hensigtsmæssigt, kan dagplejen til den tid indlemmes 
i landsbyordningen. I vedlagte notat er den skematiske præsentation af ledelsesstrukturen tilrettet, således at 
dagplejen ikke hører under landsbyordningens ledelse. 
  
De fleste høringssvar forholder sig til den foreslåede ledelsesstruktur med to fuldtidsledere i landsbyordningen. 
Ledelsesteamet vil i praksis fordele opgaver og personaleledelse således, at fordelingen afspejler de to lederes 
faglige og ledelsesmæssige kompetencer. Der vil således ved besættelse af de to lederstillinger blive lagt vægt på, 
at de to ledere supplerer hinandens faglige og ledelsesmæssige kompetencer. Dog vil det under alle 
omstændigheder være landsbyordningens leder, der har det øverste ansvar for landsbyordningen økonomi, 
personaleledelse og kvalitet i undervisning, pasning og fritidstilbud. 
  
Den nye bekendtgørelse, som Undervisningsministeriet har udsendt 20. juni 2014, vurderes at indeholde elementer, 
der kan virke modsat intentionerne i en landsbyordning med fælles ledelse mellem dagtilbud og skole. Vurderingen 
begrundes med, at beslutninger i den fælles bestyrelse, der alene har betydning for dagtilbud, skal træffes af de 
medlemmer af den fælles bestyrelse, der er repræsentanter for dagtilbud. Tilsvarende skal beslutninger, der alene 
har betydning for skolen, træffes af de medlemmer af den fælles bestyrelse, der er repræsentanter for skolen. 
Hermed kan der i praksis skabes en ’opdeling’ af bestyrelsesarbejdet på trods af intentionerne om en fælles 
bestyrelse.  
  
INDDRAGELSE/KOMMUNIKATION 
Der har forud for fremsendelse i maj af det oprindelige forslag om etablering af en landsbyordning i [adresse] og i 
høringsperioden været afholdt dialogmøder med forældrebestyrelserne for dagplejen, Skattekisten og [adresse]. 
Herudover har der været afholdt dialogmøder med de lokale MED-udvalg ved dagplejen, Skattekisten og 
Lilleåskolen samt formændene for Sektor MED-udvalgene for dagtilbud og skoler.  
  
Der er nedsat en sparingsgruppe med forældre- og medarbejderrepræsentanter fra de berørte bestyrelser. 
[adresse] vil fungere indtil den fælles bestyrelse for en eventuel landsbyordning er nedsat og skal blandt 
andet give forvaltningen sparring i forhold til stillingsprofilerne på de to ledere i landsbyordningen, hvis Byrådet 
beslutter at etablere en landsbyordning. 
  
ØKONOMISKE KONSEKVENSER 
I forslaget, der blev behandlet i Børne- og Skoleudvalget 5. maj 2014, blev der beskrevet en forventet besparelse på 
ledelsesudgifterne på omkring 150.000 kr. om året ved sammenlægning af ledelsen af dagtilbud og skole. I det 
udsendte høringsmateriale samt materialet efter endt høring foreslår Børn og Skole, at alle ledelsesresurser forbliver 
i området. Begrundelsen er, at ledelsesopgaven i det reviderede oplæg ikke bliver mindre kompleks end den 
ledelsesopgave, der løftes i dag. 
  
INDSTILLING 
Børne- og skoledirektøren indstiller til Byrådet at beslutte et af følgende to forslag: 
  
1. At der etableres en landsbyordning i [adresse] 1. januar 2015 med deltagelse af børnehave og skole, som 
beskrevet i vedlagte notat. Landsbyordningen evalueres ultimo 2016. 
  
       eller 
  
2. At det nuværende samarbejde i [adresse] mellem dagpleje, børnehave og skole evalueres ultimo 2015. 
  
BESLUTNING 
  
Børne- og Skoleudvalget, 11. september 2014: 
Fraværende: Ingen 
  
Bøje Steffensen (V) og Sonja Berg (V) indstiller forslag 1 godkendt. 
  
Inga Jeppesen (A), Yrsa Mikkelsen (A) og Åge Danielsen (A) indstiller forslag 2 godkendt. 
  
Økonomiudvalget, 16. september 2014: 
Fraværende: Paula Lassen 
  
Det indstilles godkendt, at der ikke etableres en landsbyordning, men at der i stedet iværksættes et forpligtende 
samarbejde mellem dagpleje, børnehave og skole i [adresse] med baggrund i følgende målsætninger: 
  
· At børn og forældre oplever sammenhæng og kontinuerlighed i tilbuddene i [adresse]. 
· At der udarbejdes fælles værdier og læringssyn i dagpleje, børnehave og skole.  
· At der er synlighed om, hvad børnene tager med sig fra starten i dagplejen til afslutningen på skolegangen. 
· At der i arbejdet med inklusion og tidlig indsats sker en involvering på tværs af dagtilbud og skole.  
· At der arbejdes for, at forældre ikke skal forklare ’deres vanskeligheder’ forfra, når de starter i et nyt tilbud.  
· At dialogen på tværs styrkes. 
  
Samarbejdet omfatter endvidere fælles læringsmål, fælles ansættelser, fælles udvidet åbningstid og fælles 
lokalebrug.  
  
Endvidere fastholdes evalueringen ultimo 2015 med henblik på at genvurdere, om der skal etableres en 
landsbyordning.  
  
Bøje Steffensen og Henry Henriksen kan ikke tiltræde indstillingen, men indstiller i stedet punkt 1 i børne- og 
skoledirektørens indstilling. 
  
Bilag 
  
  
  
  
Byråd, 23. september 2014: 
Fraværende: Henry Henriksen 
  
Afstemning om børne- og skoledirektørens indstilling punkt 1 vedr. etablering af en landsbyordning. 
Høringssvar 
710-2014-194318 
Forslag om etablering af landsbyordning i 
[adresse] - efter endt høring 
710-2014-193923 
Opsamling af høringssvar 
710-2014-201887 
  
For forslaget stemte 9, mens 15 stemte imod. Ingen undlod at stemme. Forslaget er dermed faldet. 
  
For stemte Bøje Steffensen, Nick Holm, Kristian Lauridsen, Sonja Berg, Camilla Holm 
Benthe Holm, Laus Kjeldsen, Birger Kjær, Dagny Frandsen og Jeppe Sørensen. 
  
Imod stemte Boe Andresen, Erik Nørgaard, Johnnie Dam, Yrsa Eriksen, Bo Olesen, 
Mia Mortensen, Inga Jeppesen, Kenn Jensen, Yrsa Mikkelsen, Bob Christensen, Ronni Skov 
Randi Østergaard, Zahra Clausen, Alex Holm, Andreas Clausen og Ronny Jensen. 
  
Indstillingen fra Økonomiudvalget blev godkendt med følgende tilføjelse: |Børne- og skoledirektøren anmodes 
om, sammen med institutioner og dagplejere i [adresse], at udarbejde konkrete og målbare mål, der 
godkendes i Børne- og Skoleudvalget ultimo 2014|. 
  
For stemte 15. Ingen stemte imod indstillingen, mens 9 undlod at stemme. 
  
For stemte Boe Andresen, Jan Henriksen, Johnnie Dam, Yrsa Eriksen, Bo Olesen, Majken Kristensen 
Yan Andresen, Inga Jeppesen, Kenn Jensen, Yrsa Mikkelsen, Bob Christensen, Paw Sørensen, 
Zahra Clausen, Alex Holm, Andreas Clausen og Ronny Jensen. 
  
Følgende undlod at stemme: Bøje Steffensen, Nick Holm, Kristian Lauridsen, Randi Larsen 
Carl Schou, Paula Lassen, Laus Kjeldsen, Birger Kjær, Dagny Frandsen og Jeppe Sørensen. 
  
